Ana Alcaide

**Ana Alcaide** (Madril, 1976ko uztailaren 7a) abeslaria, musikagilea, ikertzailea eta ekoizlea da.

## Bizitza 
Zazpi urte zituenean hasi zituen biolin musika ikasketak. Getafeko (Madril) Kontserbatorioan ikasi zuen eta gero Suediako Lund Unibertsitatean. 

Biologiako ikasketa beka bati esker, 2000. urtean Suediara joan zen eta nyckelharpa edo teklen biola, Suediako instrumentu tradizionala, ezagutu zuen. Bere sofistikazioak eta soinu sakontasunak erakarrita, modu autodidaktan jotzen hasi zen Toledo hirian, tresna horren jatorrizko tradiziotik urrun. Urte batzuk geroago, 2005 urtean, Suediara joan zen musika-ikasketak zabaltzeko eta musika-tresna horretan espezializatzeko. Sasoi horretan, beste musika-tradizio batzuen eragina ere jaso zuen, eta instrumentu berriak eta bere ahotsa trebatzen hasi zen. Malmö Academy of Music-en diplomatura bat lortu zuen, ikasketa plan indibidualizatu bat eginez (Individual Project), non bere ibilbidea munduko musiketara bideratu zuen, musika tradizionalarekiko interesa teknika modernoagoen ikaskuntzarekin konbinatuz, interprete eta konpositore gisa bere ibilbide propioa sortzea ahalbidetuz. 

### Ibilbidea 
Bere bilaketa pertsonalaren eta instrumentuarekin egindako esperimentazioaren ondorioz, '*Viola de tecla*' izeneko lana argitaratu zuen 2006an. Lan horrek bere ibilbide musikalaren hasiera markatu zuen, eta Espainian nyckelharpa erabiltzen eta hedatzen aitzindaria izan zen. Bere bigarren lana, ‘*Como la luna y el sol*’ (2007/2008), bere karrerako azken proiektua izan zen eta antzinako tradizio sefardiaren ikuspegi berezia eskaintzen du. 2009. urtearen amaieran, Toledoko Sinagoga del Tránsito delakoan grabatutako ‘*Ana Alcaide en concierto*’ DVDan bildu zituen bere lehen hiru urteak. 2012an hirugarren diskoa argitaratu zuen, ‘*La cantiga del fuego*’, Toledo hirian eta bere iragan sefardian inspiratu zen bere lan enblematikoena, zehazki, bere kondaira ezagunenetako batzuetan, hala nola, '''Pozo amargo''' edo '''Las claves de Toledo'''-en kondaira.  

2015ean *‘Tales of Pangea*’ lan ildo berri bati ekin zion. Anak bere musika indonesiar doinuekin fusionatzen zuen, bere lan exotikoa, ‘*Gotrasawala (Tales of Pangea)’*, sortuz.

2022an, eta kulturaniztasunaren lan-ildo berri horri eutsiz, '*Ritual*' argitaratu zuen. Reza Shayesteh musikari irandarrarekin eta poesia persiarrarekin izandako topaketa pertsonaletik jaio zen. Anbizio handiko proiektu musikala eta eszenikoa izan zen, eta Iran, Estatu Batuak eta Espainiako artistak biltu zituen. Bidaia mistiko bat, eguneroko erritu-ekintzen bidez konexio-ahalmenari egindako kantu bat, musika, poesia, dantza eta bideoproiekzioak elkartzen zituen zuzeneko bat bihurtzen zena, zentzumen-ikuskizun paregabea sortzeko.

## Diskografia 
Besteak beste, lan hauxek egin ditu:
* *Viola de teclas*, 2006
* *Como la luna y el sol*, 2008
* *La cantiga del fuego*, 2012
* *Tales of Pangea*, 2015
* *Leyenda*, 2016
* *Ritual*, 2022   

## Lankidetzak 
* 2006an, Joaquín Díazen '''Canciones populares del siglo  / Francisco Salinas''' diskoan parte hartzea.
* 2018an, Loreena Mckennitt-en '''Lost souls' albumean kolaborazioa*
* 2019an, Artista gonbidatua Loreena Mckennitt-ek Espainian egin zuen biran eta Londresko Royal Albert Hall-en egin zuen kontzertu berezian.
* 2019an, Luís Cobos konpositorearekin kolaboratu zuen ‘*Va por México*’ diskoan, *‘La llorona''’ obraren bertsio oso pertsonalarekin.
* 2021ean, Paco Ibañezen artista gonbidatua Edgar Morin filosofoaren omenezko kontzertuan, Montpellierren 'Opera Comedie'n.

## Erreferentziak 
## Bibliografia 
* 
* 
* 
* 
* 

## Kanpo estekak 
* Ana Alcaideren youtube ofiziala
* Ana Alcaide - Espainiako eta Suediako Musika Tradizioak